
RAPORT DE SPECIALITATE

privind modificarea Hotărârii Consiliului Local nr. 214/23.04.2019 privind aprobarea participării la proiectul “Banat Schoolingua” eMS RORS-224, proiect aprobat spre finanțare în cadrul  Programul  de Cooperare Transfrontalieră Interreg - IPA CBC România – Republica Serbia,  în care Liceul Teoretic “Dositei Obradovici” din Timişoara este partener 1
Prin Hotărârea Consiliului Local nr. 214/23.04.2019 s-a aprobat participarea la Proiectul “Banat Schoolingua” eMS RORS-224, proiect aprobat spre finanțare în cadrul  Programul  de Cooperare Transfrontalieră Interreg - IPA CBC România – Republica Serbia,  în care Liceul Teoretic “Dositei Obradovici” din Timişoara este partener 1.

Prin adresa transmisă de către Liceul Teoretic “DOSITEI OBRADOVICI” din Timişoara, nr. 469 din data de 28.05.2019, înregistrată la Primăria municipiului Timișoara cu nr. SC2019-013174 din 28.05.2019, cu completările transmise în data de 12.06.2019, se solicită modificarea HCL 214/23.04.2019, conform cerințelor și observațiilor prezentate de către Biroul Regional de Cooperare Transfrontalieră Timișoara și anume exprimarea sumelor aprobate, aferente proiectului, în Euro și includerea în HCL a prevederilor Anexei 8 din Ghidul solicitantului, anexată adresei mai-sus menționate.
Date fiind cele prezentate, propunem în acest sens:
1. Modificarea articolului 2 din Hotărârea Consiliului Local al Municipiului Timișoara, care să aibă următorul conținut:
” Art. 2 (1): Se aprobă finanțarea din Bugetul Local al Municipiului Timișoara a cheltuielilor aferente implementării Proiectului “Banat Schoolingua” eMS RORS-224, proiect aprobat spre finanțare în cadrul  Programul  de Cooperare Transfrontalieră Interreg - IPA CBC România – Republica Serbia,  în care Liceul Teoretic “Dositei Obradovici” din Timişoara este partener 1, și avansarea din Bugetul Local al Municipiului Timișoara a sumelor necesare implementarea activităților proiectului, în valoare totală eligibilă de 108.078,60 Euro, din care 91.866,81 Euro reprezintă contribuția UE în cadrul Programului, în procent de 85% și 16.211,79 Euro reprezentând contribuția de stat și a partenerului, în procent de 15%, având ca surse:
· Bugetul Local, suma de 2.162,65  Euro (13,33 % din 16.211,79 Euro), și
· Bugetul de stat prin Ministerul Dezvoltării Regionale și Administrației Publice – suma de 14.050,22 Euro (86,67% din 16.211,79 Euro),
urmând ca sumele avansate să fie recuperate după încheierea perioadei de raportare, finalizarea tuturor controalelor și validarea cheltuielilor, potrivit cerințelor și condițiilor Programului, conform fluxurilor financiare și programului de plăți al programului INTERREG IPA CBC Românie-Serbia.”

Art. 2 (2) : Se aprobă asigurarea și susținerea co-finanțării de la Bugetul Local al Municipiului Timișoara a cheltuielilor aferente Proiectului “Banat Schoolingua” eMS RORS-224, proiect aprobat spre finanțare în cadrul  Programul  de Cooperare Transfrontalieră Interreg - IPA CBC România – Republica Serbia,  în care Liceul Teoretic “Dositei Obradovici” din Timişoara este partener 1, potrivit cerințelor și condițiilor Programului, în valoare de 2.162,65  Euro, precum și acoperirea din bugetul local a cheltuielior neeligibile sau conxe care pot apărea pe parcursul implementării proiectului.
2. Includerea Art. 2 (3), cu următorul conținut: ” Se aprobă Anexa 8 din Ghidul de Finanțare - Declarația privind decizia organelor abilitate cu privire la disponibilitatea resurselor proprii, disponibilitatea temporară a fondurilor pentru activitățile Proiectului până la rambursare, având următorul conținut:
Semnând această decizie, Anexa 8,  partenerul confirmă următoarele:

- înţelege cursul financiar şi programul plăților ale programului INTERREG IPA CBC Romania-Serbia 2014-2020 (cel mai important, principiul programului de rambursare a costurilor numai după încheierea perioadei de raportare și finalizarea tuturor controalelor;
- dispune de lichiditatea și stabilitatea financiară necesare pentru a implementa activitățile și bugetul partenerului în conformitate cu prevederile specificate în GHIDUL SOLICITANTULUI pentru Apelul pentru propuneri nr. 2 și modelul Contractului de finanțare;
-  aprobă acoperirea cheltuielilor (eligibile și neeligibile) aferente proiectului;
- furnizează contribuția proprie în procent de 2%, însemnând 2.162,65 euro din bugetul total eligibil, care este de 108.078,60 euro;
-  furnizează cheltuielile neeligibile, 0,00 euro;

- asigură disponibilitatea temporară a fondurilor până când acestea sunt rambursate de către program.
Având în vedere cele mai sus menţionate, supunem spre aprobare Consiliului Local al Municipiului Timișoara a modificărilor solicitate de către Biroul Regional pentru Cooperare Transfrontalieră Timișoara, în vederea derulării Proiectului  “Banat Schoolingua” eMS RORS-224, proiect aprobat spre finanțare în cadrul  Programul  de Cooperare Transfrontalieră Interreg - IPA CBC România – Republica Serbia,  în care Liceul Teoretic “Dositei Obradovici” din Timişoara este partener 1, aceste documente îndeplinind condițiile pentru a fi supuse dezbaterii și aprobării Plenului Consiliului Local al Municipiului Timișoara.
Director Economic, 



 Șef Birou Finanțare Școli,
       

 Steliana STANCIU



Ramona ROSENBLUM                       




        







Consilier, 

                               



Mihaela Jurca
_____________________________raport de specialitate aferent HCL 214/23.04.2019___________
Liceul Teoretic “DOSITEI OBRADOVICI” din Timişoara, în parteneriat cu Liceul Borislav Petrov- Braca din Vârşeţ, Serbia, ca Leader de proiect, au câştigat proiectul  “Banat Schoolingua” –  proiect aprobat al axei prioritare 1.3, din cadrul Programului de cooperare transfrontalieră IPA România – Republica Serbia.
În vederea întocmirii documentaţiei necesare semnării contractului de finanţare, Biroul Regional de Cooperare Transfrontalieră din Timişoara, prin Adresa cu nr. ieşire 428/05.02.2019, a solicitat  hotărârea Consiliului Local al Municipiului Timişoara din care să rezulte acordul pentru cofinanţarea proiectului din bugetul local, întrucât Primarul Municipiului Timişoara este ordonatorul principal de credite. 
În Legea educaţiei naţionale, nr. 1/2011 cu modificările şi completările ulterioare, se specifică modalităţile de finanţare a activităţilor din cadrul unităţilor de învăţământ. 

“Art. 103 (2) Consiliile locale şi consiliul judeţean, respectiv consiliile locale ale sectoarelor municipiului Bucureşti pot contribui din bugetele proprii la finanţarea de bază şi complementară a unităţilor de învăţământ preuniversitar de stat.

Art. 105

(1) Finanţarea complementară asigură cheltuieli de capital, cheltuieli sociale şi alte cheltuieli asociate procesului de învăţământ preuniversitar de stat.

    (2) Finanţarea complementară se asigură din bugetele locale ale unităţilor administrativ-teritoriale de care aparţin unităţile de învăţământ preuniversitar, din sume defalcate din taxa pe valoarea adaugată, pentru următoarele categorii de cheltuieli:...lit. k) cheltuieli pentru participarea în proiecte europene de cooperare în domeniul educaţiei şi formării profesionale.”

Date fiind cele prezentate, precum şi faptul că Liceul Teoretic “Dositei Obradovici”  din Timişoara nu are venituri proprii, iar ordonatorul principal de credite este Primarul Municipiului Timişoara,  Liceul Teoretic „Dositei Obradovici” Timişoara solicită, prin adresa cu nr. de ieşire 137/20.02.2019, înregistrată la Primăria Municipiului Timişoara cu nr. SC 2019-4326/21.02.2019 și cu completarea nr. 165/01.03.2019, SC 2019-4326, din data de 15.03.2019, efectuarea demersurilor legale pentru aprobarea participării la proiect şi includerea în bugetul local 2019 a sumei de 108.078,60  Euro, reprezentând valoarea totală a părții  aferente a Liceului Teoretic “Dositei Obradovici” în acest proiect. Suma de 2.162,65 Euro constituie contribuția Liceului Teoretic ”Dositei Obradovici” și reprezintă contribuția proprie finanțată din Bugetul Local (2% din proiect).

Proiectul “Banat Schoolingua” se va derula pe parcursul unui an de la semnarea contractului (4 trimestre), iar rezultatul final  al proiectului va fi:  Constituirea unui cabinet multimedia de limbi străine.
Proiectul presupune achiziţia de echipamente IT, mobilier, transport, organizarea de evenimente, ateliere, dezbateri. 
Valoarea totală a proiectului este de 108.078,60 Euro,  iar contribuţia proprie a Liceului Teoretic “Dositei Obradovici” în proiect este în valoare de 2.162,65  Euro aşa cum rezultă din tabelul cu cheltuieli eligibile estimate, pe surse de finanţare și pe ani, prezentat  mai jos.
Suma de 328.860,96 lei, constituie avans rambursabil pe anul 2019 și se va recupera în termen de max. 18 luni de la finalizarea proiectului , de la Ministerul Dezvoltării regionale și Administrației Publice.
Suma de 10.250,96 Lei ( 2.162,65 Euro – 2%,), de care este nevoie pentru derularea proiectului, reprezintă contribuția proprie finanțată de la Bugetul Local și nu este rambursabilă.
	
	Proiect Obradovici - IPA CBC Romania - Serbia

	
	
	
	
	
	
	

	nr. crt.
	Sursa de 
finanțare
	Anul 2019
	Anul 2020
	total

	 
	 
	(lei)
	(mii lei)
	(lei)
	(mii lei)
	lei

	1.
	Contribuția
proprie / BL
(2 %)
	6.712,59
	6,71
	3.538,37
	3,54
	10.250,96

	2.
	Finanțare EU -
FSE (85 %)
	285.267,33
	285,27
	150.484,51
	150,48
	435.751,84

	3.
	Buget Național
(13 %)
	43.593,63
	43,59
	22.696,13
	22,70
	66.289,76

	 
	Total
	335.573,55
	335,57
	176.719,01
	176,72
	512.292,56


Având în vedere cele mai sus menţionate, propunem aprobarea proiectului  ““Banat Schoolingua” în valoare totală de 108.078,60  Euro, câştigat de Liceul Teoretic “Dositei Obradovici” din Timişoara şi finanţat prin Programul de Cooperare Transfrontalieră IPA CBC România – Republica Serbia, precum și  aprobarea alocării în bugetul local al Municipiului Timişoara a echivalentului în Lei a sumei de 2.162,65 Euro, reprezentând contribuţia proprie a Liceului Teoretic “Dositei Obradovici” în proiect.
Având în vedere prevederile legale expuse în prezentul raport apreciem că Proiectul de hotărâre privind  aprobarea participării la proiectul “Banat Schoolingua” eMS RORS-224, proiect aprobat spre finanțare în cadrul  Programul  de Cooperare Transfrontalieră Interreg - IPA CBC România – Republica Serbia,  în care Liceul Teoretic “Dositei Obradovici” din Timişoara este partener 1, îndeplinește condițiile pentru a fi supus dezbaterii și aprobării plenului Consiliului Local.
Director Economic, 



 Șef Birou Finanțare Școli,
       

 Steliana STANCIU



Ramona ROSENBLUM                       




        







Consilier, 

                               



Mihaela Jurca

